Babelscape/SREDFM huggingface dataset:
NGC 6181

Ο NGC 6181 είναι ραβδωτός σπειροειδής γαλαξίας στον αστερισμό Ηρακλή. Είναι τύπου SA(rs)C και τον ανακάλυψε ο αστρονόμος Ουίλιαμ Χέρσελ στις 28 Απριλίου 1788. Απέχει περίπου 107 εκατομμύρια έτη φωτός από την Γη.<ref name="NASA/IPAC"></ref>
NGC 6210

thumb|right|255px|Το NGC 6210 από το αρχείο του Διαστημικού Τηλεσκοπίου Χαμπλ
Το NGC 6210 είναι πλανητικό νεφέλωμα στον αστερισμό Ηρακλή. Έχει φαινόμενες (γωνιακές) διαστάσεις 0,5΄ × 0,47΄ και φαινόμενο μέγεθος 8,8. Η απόστασή του από την Γη υπολογίζεται στα 6.500 έτη φωτός. Το ανακάλυψε ο Γερμανός αστρονόμος Φρίντριχ Γκέοργκ Βίλχελμ φον Στρούβε (Friedrich Georg Wilhelm Struve) το 1825.

Το νεφέλωμα χαρακτηρίζεται από το ιδιαίτερο σχήμα του, το οποίο οφείλεται στα κελύφη αερίου που απέβαλλε ο θνήσκων αστέρας, ο οποίος είχε μάζα μικρότερη από αυτή του Ήλιου, κατά το τέλος της ζωής του. Η θερμοκρασία της επιφάνειας του αστέρα υπολογίζεται σε 58.000 Κέλβιν, κοντά στο όριο στο οποίο το ήλιο γίνεται διπλά ιονισμένο. Ο αστέρας στο κέντρο του νεφελώματος περιβάλλεται από μία φυσαλίδα υλικού στην οποία διακρίνονται νηματιώδεις δομές, ενώ γύρω τις υπάρχει ένα ασύμμετρος σχηματισμός αερίου, με κενά, νημάτια και στήλες. Ένα ιδιαίτερο χαρακτηριστικό του νεφελώματος είναι οι δύο ομάδες διπολικών ροών ή πιδάκων και οι οποίες δίνουν στο νεφέλωμα το σχήμα χελώνας.
Τζακ Ρόντγουελ

Ο Τζακ Ρόντγουελ ("Jack Christian Rodwell", 11 Μαρτίου 1991) είναι Άγγλος διεθνής ποδοσφαιριστής που αγωνίζεται για την Σάντερλαντ.
Πανεπιστήμιο του Γκέτινγκεν

Το Πανεπιστήμιο του Γκέτινγκεν ("Georg-August-Universität Göttingen", GAU), γνωστό ανεπίσημα και ως «Γεωργία Αυγούστα» ("Georgia Augusta"), ή εξελληνισμένα ως Πανεπιστήμιο της Γοττίγγης, είναι ένα δημόσιο πανεπιστήμιο με έμφαση στην έρευνα, με έδρα την πόλη Γκέτινγκεν της Γερμανίας. Ιδρύθηκε το 1734 από τον Γεώργιο Β΄, βασιλιά της Μεγάλης Βρετανίας και εκλέκτορα του Αννόβερου, και άρχισε να λειτουργεί με παραδόσεις μαθημάτων από το 1737. Είναι το παλαιότερο πανεπιστήμιο στην Κάτω Σαξωνία και το μεγαλύτερο σε αριθμό φοιτητών σε αυτό το κρατίδιο της Γερμανίας. Ονομαστό για την καλλιέργεια των μαθηματικών κατά τον 19ο αιώνα, διατηρεί υψηλή φήμη, τόσο στη Γερμανία όσο και διεθνώς, και έχει διαμορφώσει το Γκέτινγκεν σε μία πανεπιστημιακή πόλη με μεγάλο πληθυσμό φοιτητών και καθηγητών.
Κωνσταντίνος Πιερράκος Μαυρομιχάλης

Ο Κωνσταντίνος Πιερράκος Μαυρομιχάλης (1800;-1821) ήταν Έλληνας αγωνιστής της Ελληνικής Επανάστασης του 1821.
Πίτερ Κοσγκρόουβ

thumb|Ο Πίτερ Κοσγκρόουβ.

Ο Πίτερ Κοσγκρόουβ (Στρατηγός Sir Peter John Cosgrove, AK, MC , 28 Ιουλίου 1947-) είναι συνταξιούχος ανώτερος αξιωματικός του στρατού της Αυστραλίας, και ο 26ος Γενικός Κυβερνήτης της Αυστραλίας από τον Μάρτιο του 2014 ως την 1η Ιουλίου 2019.
Βαϊάνα

Η Βαϊάνα (πρωτότυπος τίτλος: "Μoana") είναι αμερικανική κωμική ταινία περιπέτειας κινουμένων σχεδίων του 2016. Η παραγωγή της ταινίας έγινε από την Walt Disney Animation Studios και η κυκλοφορία από την Walt Disney Pictures. Καταλαμβάνει την 56η θέση στις ταινίες μεγάλου μήκους που έχει δημιουργήσει συνολικά η Disney. Τη σκηνοθεσία της ταινίας ανέλαβαν οι Ρον Κλέμεντς και Τζον Μάσκερ, ενώ το σενάριο γράφτηκε από τον Τζάρεντ Μπους. Πρωταγωνιστούν οι Αουλιί Κραβάλιο, Ντουέιν Τζόνσον, Ρέιτσελ Χάους, Τεμουέρα Μόρισον, Ζιμόν Κλεμέντ, Νικόλ Σέρζινγκερ και Άλαν Τούντικ.

Η ταινία αφηγείται την ιστορία της Βαϊάνα, της ισχυρογνώμονος κόρης του επικεφαλής μιας πολυνησιακής εθνοτικης ομάδας, η οποία επιλέγεται από τον ίδιο τον ωκεανό για να επανενώσει ένα μυστικό κειμήλιο με μια θεά. Όταν μια μάστιγα πλήττει το νησί της, η Βαϊάνα σαλπάρει σε αναζήτηση του Μάουι, ενός θρυλικού ημίθεου, με την ελπίδα να επιστρέψει την καρδιά της Τε Φίτι και τη σωτηρία του λαού της.

Η "Βαϊάνα" κυκλοφόρησε στις αίθουσες των Ηνωμένων Πολιτειών στις 23 Νοεμβρίου 2016 με γενικά θετικές κριτικές από τους κριτικούς, με ιδιαίτερους επαίνους να πηγαίνουν στην εικονογράφηση, τη μουσική και τις ερμηνείες. Η ταινία έκανα συνολικά έσοδα παγκοσμίως $643 εκατομμύρια. Μαζί με την ταινία "Ζωούπολη", απετέλεσαν την πρώτη φορά από το 2002 που η Walt Disney Animation Studios κυκλοφόρησαν δύο ταινίες μέσα στην ίδια χρονιά. Έλαβε δύο υποψηφιότητες για Όσκαρ: μία στην κατηγορία Καλύτερης Ταινίας Κινουμένων Σχεδίων και μία στην κατηγορία Καλύτερου Τραγουδιού («How Far I'll Go»).

Την προβολή της ταινίας στην ελληνική τηλεόραση ανέλαβε ο τηλεοπτικός σταθμός Alpha TV.
Υπουργείο Οικονομίας, Υποδομών, Ναυτιλίας και Τουρισμού

Το Υπουργείο Οικονομίας, Υποδομών, Ναυτιλίας και Τουρισμού συστάθηκε στις 26 Ιανουαρίου 2015 από τη Κυβέρνηση Αλέξη Τσίπρα του Ιανουαρίου 2015 και στις 22 Σεπτεμβρίου 2015 μετονομάστηκε σε Υπουργείο Οικονομίας, Ανάπτυξης και Τουρισμού, με την αφαίρεση των αρμοδιοτήτων των σχετικών με τα θέματα της Ναυτιλίας και την σύσταση του Υπουργείου Ναυτιλίας και Νησιωτικής Πολιτικής.

Το Υπουργείο δημιουργήθηκε με την συγχώνευση τεσσάρων Υπουργείων: Υπουργείου Ανάπτυξης και Ανταγωνιστικότητας, Υπουργείου Ναυτιλίας και Αιγαίου, Υπουργείου Τουρισμού και Υπουργείου Υποδομών Μεταφορών και Δικτύων. Παράλληλα η Γ.Γ Βιομηχανίας και οι αρμοδιότητες της, μεταφέρθηκαν από το Υπουργείο Ανάπτυξης και Ανταγωνιστικότητας στο νέο Υπουργείο Παραγωγικής Ανασυγκρότησης, Περιβάλλοντος και Ενέργειας.
Κομνηνός Πυρομάγλου

Ο Κομνηνός Πυρομάγλου (1899 - 15 Δεκεμβρίου 1980) ήταν Έλληνας εκπαιδευτικός, αγωνιστής της Αντίστασης, συνιδρυτής της οργάνωσης ΕΔΕΣ στα χρόνια της κατοχής, πολιτικός και συγγραφέας.
Windows CE

Τα Windows CE είναι λειτουργικό σύστημα της Microsoft για μικρούς υπολογιστές, προσωπικούς βοηθούς και ενσωματωμένα συστήματα. Η τελευταία έκδοσή του (6.0) αναφέρεται επίσημα ως Windows Embedded CE. Είναι λειτουργικό διαφορετικό από τα Windows για προσωπικούς υπολογιστές και βασίζεται σε πυρήνα που αναπτύχθηκε ανεξάρτητα. Παρόλα αυτά διατηρεί πολλά κοινά στοιχεία με τα Windows και παρέχει ένα σημαντικό υποσύνολο της προγραμματιστικής διεπαφής των Windows (Win32 API). Υποστηρίζεται σε επεξεργαστές Intel x86, ARM, MIPS, Hitachi SuperH. Είναι βελτιστοποιημένο για συσκευές με μικρό ή και καθόλου αποθηκευτικό χώρο και μπορεί να λειτουργήσει σε συσκευές με μνήμη ROM.
Γεώργιος Δροσίνης

Ο Γεώργιος Δροσίνης (9 Δεκεμβρίου 1859 - 3 Ιανουαρίου 1951) ήταν Έλληνας ποιητής, πεζογράφος και δημοσιογράφος. Ήταν ένας από τους πρωτοπόρους της Νέας Αθηναϊκής Σχολής στην ποίηση και της ηθογραφίας στην πεζογραφία. Η πρώτη ποιητική του συλλογή "Ιστοί Αράχνης" σηματοδότησε την εμφάνιση της Νέας Αθηναϊκής Σχολής ενώ το διήγημά του "Χρυσούλα" κέρδισε το πρώτο βραβείο στον πρώτο διαγωνισμό διηγήματος του περιοδικού «Η Εστία» το 1883.
Στουτγκάρδη

Η Στουτγκάρδη (γερμανικά: "Stuttgart") ή αλλιώς "Στουτγάρδη", είναι πόλη της νότιας Γερμανίας. Είναι η πρωτεύουσα του ομόσπονδου κρατιδίου της Βάδης-Βυρτεμβέργης (συνολικής έκτασης 36.000 τ.χλμ. και πληθυσμού 11 εκ.) με πληθυσμό περίπου 597.939 κατοίκους (Δεκ. 2012), ενώ αν συμπεριληφθούν και τα προάστια ο πληθυσμός φθάνει τα 5.300.000. Είναι η έκτη μεγαλύτερη πόλη της Γερμανίας. Η πόλη είναι χτισμένη σε μια εύφορη κοιλάδα και περιβάλλεται από δάση και αμπελώνες, βρίσκεται κοντά στο Μέλανα Δρυμό, στο οροπέδιο της Σουαβίας "(Schwaben)" και στον ποταμό Νέκαρ.
Βασίλειος Α΄

Ο Βασίλειος Α΄ ο Μακεδών (811 – 29 Αυγούστου 886) ήταν Βυζαντινός Αυτοκράτορας και ιδρυτής της Μακεδονικής δυναστείας. Ταπεινής καταγωγής, κέρδισε την εύνοια του αυτοκράτορα Μιχαήλ Γ΄, ο οποίος τον έστεψε συμβασιλέα το 866, προτού ο Βασίλειος τον δολοφονήσει το 867. Ο Βασίλειος βασίλεψε μέχρι το θάνατό του το 886. Η διακυβέρνησή του σημαδεύτηκε από μια σειρά επιτυχίες στην Ανατολή κατά των Αράβων και των Παυλικιανών, και στη Δύση, όπου η Δαλματία και η νότια Ιταλία επανήλθαν υπό βυζαντινή κυριαρχία.
Ρίχαρντ Χύλζενμπεκ

O Ρίχαρντ Χύλζενμπεκ (Carl Wilhelm Richard Hülsenbeck, Φράνκεναου, 23 Απριλίου 1892 - Μουράλτο, 20 Απριλίου 1974) ήταν Γερμανός καλλιτέχνης με συμμετοχή στο κίνημα του ντανταϊσμού.

Γεννήθηκε στην γερμανική πόλη Φράνκεναου και σπούδασε ιατρική, φιλοσοφία και ιστορία της τέχνης. Το 1916 εγκαταστάθηκε στη Ζυρίχη και αποτέλεσε ένα από τα ιδρυτικά μέλη του ντανταϊσμού. Ο ίδιος είχε καταλυτικό ρόλο, μαζί με τον Ραούλ Χάουσμαν, στην οργάνωση της ντανταϊστικής ομάδας του Βερολίνου, δίνοντας εκεί μία ομιλία το 1918 και εκδίδοντας το δικό του μανιφέστο, το 1919.

Μετά τη διάλυση του ντανταϊστικού κινήματος, περιορίστηκε σημαντικά η καλλιτεχνική του παραγωγή. Το 1936 εγκαταστάθηκε στη Νέα Υόρκη όπου εργάστηκε ως ψυχίατρος και ψυχαναλυτής, ακολουθώντας τις θεωρίες του Καρλ Γκούσταβ Γιουνγκ, με το όνομα "Charles R. Hulbeck".

Επέστρεψε στην Ευρώπη μετά το 1970 και πέθανε στην Ελβετία το 1974.

Στο συγγραφικό του έργο, εκτός από τα ποιήματά του, ιδιαίτερης αξίας είναι και τα βιβλία του για την ιστορία του ντανταϊστικού κινήματος, όπως τα "En avant Dada" ("Εμπρός Νταντά") και "Dada-Almanach" (ανθολογία), γραμμένα το 1920.
Πορθμός του Αγίου Γεωργίου

Ο Πορθμός του Αγίου Γεωργίου (αγγλικά: St George's Channel, ιρλανδικά: Muir Bhreatan, ουαλικά: Sianel San Siôr) βρίσκεται στον Ατλαντικό ωκεανό και είναι μία λωρίδα θάλασσας που συνδέει την Ιρλανδική θάλασσα στο βορρά με την Κελτική θάλασσα στα νοτιοδυτικά. Το στενότερο σημείο του πορθμού έχει πλάτος 76 χιλιόμετρα. Ιστορικά, το όνομα "Πορθμός του Αγίου Γεωργίου" χρησιμοποιήθηκε εναλλακτικά με το «Θάλασσα της Ιρλανδίας» ή «Ιρλανδικό κανάλι" και περιλάμβανε όλα τη θαλάσσια περιοχή δυτικά της Ιρλανδίας και ανατολικά της Μεγάλης Βρετανίας. Αργότερα περιορίστηκε στο τμήμα που χωρίζει την Ουαλία από το Λένστερ, ενώ μερικές φορές εκτείνεται νότια έως την θαλάσσια περιοχή μεταξύ της Ουέστ Κάντρι της Αγγλίας και του Ανατολικού Μάνστερ, η οποία θαλάσσια περιοχή από το 1970 ονομάζεται Κελτική Θάλασσα. Η ονομασία πορθμός του Αγίου Γεωργίου καταγράφεται για πρώτη φορά το 1578 στο αρχείο του δεύτερου ταξιδιού του Μάρτιν Φρόμπισερ. Λέγεται ότι προέρχεται από ένα μύθο ο οποίος αναφέρει ότι ο Άγιος Γεώργιος είχε ταξιδέψει από τη Βυζαντινή Αυτοκρατορία μέχρι τη Ρωμαϊκή Βρετανία, φτάνοντας στη Μεγάλη Βρετανία μέσω του καναλιού που φέρει το όνομά του.
Αριστομένης Αντωνακέας

O Αριστομένης Αντωνακέας (1920 - 2006) ήταν υποστράτηγος ε.α. του ελληνικού στρατού, αντιστασιακός, συγγραφέας και αρθρογράφος.
Οριόλ Ρομέου

Ο Οριόλ Ρομέου Βιδάλ (γεννημένος στις 24 Σεπτεμβρίου 1991) είναι ένας Ισπανός ποδοσφαιριστής ο οποίος αγωνίζεται στην Τσέλσι, στην αγγλική Πρέμιερ Λιγκ. Κυρίως αγωνιζόμενος ως αμυντικός μέσος, μπορεί επίσης να αγωνιστεί στη θέση του κεντρικού αμυντικού.
Σάρα Μπράιτμαν

Η Σάρα Μπράιτμαν ("Sarah Brightman", 14 Αυγούστου 1960) είναι Αγγλίδα τραγουδίστρια, σοπράνο, ηθοποιός, στιχουργός και χορεύτρια. Έχει τραγουδήσει σε πολλές γλώσσες μεταξύ των οποίων αγγλικά, ισπανικά, γαλλικά, λατινικά, γερμανικά, ιταλικά, ρωσικά, κινεζικά και ιαπωνικά. Θεωρείται ως μια από τις πλέον σημαντικές τραγουδίστριες - σοπράνο σε όλο τον κόσμο.

Ξεκίνησε την καριέρα της ως μέλος του συγκροτήματος dance μουσικής Hot Gossip και κυκλοφόρησε πολλά disco singles ως σόλο καλλιτέχνης. Το 1981, έκανε την πρώτη της εμφάνιση στο θέατρο μέσα από το πρωτοποριακό για την εποχή του μιούζικαλ "Cats" ("Γάτες") και γνώρισε τον συνθέτη Άντριου Λόιντ Βέμπερ (Andrew Lloyd Webber), με τον οποίο παντρεύτηκε λίγο αργότερα. Συνέχισε να είναι πρωταγωνίστρια σε διάφορα μιούζικαλ, με κορυφαίο το "The Phantom of the Opera" ("Το Φάντασμα της όπερας") του 1986, όπου υποδύθηκε τον πρωταγωνιστικό ρόλο της Christine Daaé. Το επίσημο άλμπουμ του μιούζικαλ κυκλοφόρησε σε CD το 1987 και πούλησε περισσότερα από 40 εκατομμύρια αντίτυπα, ενώ το έργο έμελλε να γίνει το πιο επιτυχημένο μιούζικαλ του Broadway όλων των εποχών, αλλά και αυτό με τη μεγαλύτερη διάρκεια.

Μετά την απόσυρσή της από το θέατρο και το διαζύγιό της με τον Lloyd Webber, η Μπράιτμαν συνέχισε τη μουσική της καριέρα μαζί με τον πρώην παραγωγό των Enigma, τον Frank Peterson. Καθιερώθηκε πολύ σύντομα στο χώρο της κλασσικής crossover μουσικής, ενώ θεωρήθηκε η μεγαλύτερη πρωτοπόρος του μουσικού είδους, εισάγοντας στην όπερα πολλά στοιχεία σύγχρονης μουσικής. Κατάφερε μέσα στα επόμενα χρόνια να πουλήσει περισσότερα από 30 εκατομμύρια αντίτυπα με τις δισκογραφικές της δουλειές και να μετατραπεί στην πιο επιτυχημένη εμπορικά σοπράνο τραγουδίστρια όλων των εποχών.

Το ντουέτο της Μπράιτμαν με τον Ιταλό τενόρο Αντρέα Μποτσέλι, "Time To Say Goodbye", που κυκλοφόρησε το 1996 έφτασε στην πρώτη θέση των Ευρωπαϊκών charts και έγινε το πιο εμπορικό single όλων των εποχών στη Γερμανία, όπου έμεινε στη 1η θέση του singles chart για 14 συνεχόμενες εβδομάδες, πουλώντας περισσότερα από 3 εκατομμύρια αντίτυπα. Άμεσα έγινε παγκόσμια επιτυχία, πουλώντας 12 εκατομμύρια αντίτυπα διεθνώς και θεωρήθηκε ένα από τα 50 πιο επιτυχημένα τραγούδια όλων των εποχών. Έχει λάβει πάνω από 180 χρυσές και πλατινένιες επικυρώσεις σε 38 διαφορετικές χώρες.

Είναι η μοναδική τραγουδίστρια που έχει προσκληθεί δύο φορές να τραγουδήσει σε τελετή των Ολυμπιακών Αγώνων, πρώτα το 1992 στη Βαρκελώνη (όπου τραγούδησε μαζί με τον Ισπανό τενόρο Χοσέ Καρέρας) και ξανά το 2008 στο Πεκίνο όπου τραγούδησε μαζί με τον Κινέζο ερμηνευτή Liu Huan στο τραγούδι "You and Me". Το συνολικό κοινό τηλεθεατών που παρακολούθησε την εμφάνισή της στους Ολυμπιακούς του Πεκίνου εκτιμάται στα 4 δισεκατομμύρια ανθρώπους.

Η Brightman αποτελεί την πιο πλούσια και ακριβοπληρωμένη γυναίκα τραγουδίστρια κλασσικής μουσικής με ακίνητη περιουσία αξίας 56 εκατομμυρίων δολαρίων. Το 2012 ανακοινώθηκε πως θα είναι η πρώτη τραγουδίστρια που θα ταξιδέψει στο διάστημα. Η NASA ανακοίνωσε πως η πτήση της θα πραγματοποιηθεί το 2015, προκειμένου να ολοκληρώσει η τραγουδίστρια το πρόγραμμα εκπαίδευσης.
ΑΣ Νανσί-Λωρραίνη

Η Ασοσιασιόν Σπορτίβ Νανσί-Λωρραίνη (πιο γνωστή ως ΑΣ Νανσί-Λωρραίνη, ΑΣ Νανσί, ΑΣΝΛ, ή απλώς Νανσί) είναι μια γαλλική ποδοσφαιρική ομάδα με έδρα την πόλη Νανσί. Η ομάδα ιδρύθηκε το 1967 και αυτό τον καιρό αγωνίζεται στην Λιγκ 1, την κορυφαία κατηγορία του γαλλικού ποδοσφαίρου. Η Νανσί δίνει τους εντός έδρας αγώνες της στο Σταντ Μαρσέλ Πικό στο Τομπλαίν, ένα προάστιο του δημοτικού διαμερίσματος του Νανσί. Προπονητής της ομάδας είναι ο Ζαν Φερναντέζ και αρχηγός της ο αμυντικός Αντρέ Λουίζ.

Η Νανσί ιδρύθηκε ως διάδοχη κατάσταση της ΦΚ Νανσί, η οποία διαλύθηκε το 1965. Η ομάδα έχει περάσει σχεδόν όλη την ύπαρξή της αγωνιζόμενη είτε στην Λιγκ 1 είτε στην Λιγκ 2. Η Νανσί δεν έχει κατακτήσει ποτέ το πρωτάθλημα της Α' Κατηγορίας, αλλά έχει κατακτήσει τέσσερεις φορές το πρωτάθλημα της Β' Κατηγορίας. Η μεγαλύτερη διάκριση της Νανσί ήρθε το 1978 όταν η ομάδα κατέκτησε το Κύπελλο Γαλλίας νικώντας στον τελικό την Νις. Η ομάδα έχει επίσης κατακτήσει το Λιγκ Καπ Γαλλίας το 2006. Πρόεδρος της Νανσί είναι ο Ζακ Ρουσλό. Ο Ρουσλό είναι επίσης αντιπρόεδρος της Γαλλικής Ομοσπονδίας Ποδοσφαίρου, ενώ επίσης είναι μέλος του Ομοσπονδιακού Συμβουλίου της Ομοσπονδίας.

Ένας από τους πλέον γνωστούς ποδοσφαιριστές που να έχουν φορέσει τη φανέλα του συλλόγου της περιοχής της Λωρραίνης είναι ο Μισέλ Πλατινί. Ο Πλατινί ξεκίνησε την καριέρα του στην ομάδα το 1972 και στη συνέχεια αγωνίστηκε για οκτώ σεζόν με τον σύλλογο. Πέτυχε το μοναδικό τέρμα στον προαναφερθέντα τελικό του Κυπέλλου Γαλλίας, ενώ κατέκτησε επίσης δύο φορές το βραβείο του Γάλλου Παίκτη της Χρονιάς ενόσω αγωνιζόταν ακόμη με την Νανσί. Ο Πλατινί καθιερώθηκε επίσης ως διεθνής με την Εθνική Γαλλίας, ενώ ήταν ακόμη στην ομάδα και στη συνέχεια μετά την αποχώρησή του από τον σύλλογο πέτυχε πολλές ατομικές και ομαδικές διακρίσεις. Θεωρείται από πολλούς, αναμφισβήτητα, ο μεγαλύτερος παίκτης στην ιστορία του συλλόγου, κατά την είσοδο στην επίσημη ιστοσελίδα του συλλόγου στην ενότητα με τους κορυφαίους παίκτες στην ιστορία του, υπάρχει μια φωτογραφία του νεαρού Πλατινί.
Η Εξομολόγηση

Η ταινία Η Εξομολόγηση (αγγλ. I Confess) είναι ψυχολογικό δράμα του 1953, σε σκηνοθεσία Άλφρεντ Χίτσκοκ. Πρωταγωνιστες της ταινίας είναι ο Μοντγκόμερι Κλιφτ στο ρόλο του αιδεσιμότατου Μάικλ Λόγκαν, η Αν Μπάξτερ στο ρόλο της Ρουθ Γκράνφορντ και ο Καρλ Μάλντεν στο ρόλο του επιθεωρητή Λαρού. Επρόκειται για τη μοναδική ταινία στην οποία συνεργάστηκε με αυτούς τους ηθοποιούς. Οι βιογράφοι του υποστηρίζουν ότι είχε πρόβλημα με τους ηθοποιούς που ερμήνευαν τους ρόλους τους με γνώμονα τη "Μέθοδο" του Στανισλάφσκι. Το ίδιο πρόβλημα είχε και κατά τη συνεργασία του με τον Πωλ Νιούμαν (επίσης υποστηρικτή της "Μεθόδου") μερικά χρόνια αργότερα, όταν οι δυο τους συνεργάστηκαν στην ταινία "Το σχισμένο παραπέτασμα (Torn Curtain, 1966). 

Ο Φρανσουά Τρυφό αναφέρει στο βιβλίο, που εξέδωσε το 1967 με τις συνεντεύξεις που πήρε από το σκηνοθέτη, ότι η πρώτη επιλογή του Χίτσκοκ για τον ρόλο της Ρουθ ήταν η Ανίτα Μπιόρκ την οποία ειχε πρωτοδεί στην ταινία του Αλφ Σούμπεργκ "Μις Τζούλι (Miss Julie, 1951)". Όταν όμως η Μπιόρκ έφτασε στο Χόλιγουντ με τον εραστή της και το μωρό τους, οι υπεύθυνοι της εταιρίας Warner επέμειναν να βρει άλλη ηθοποιό. Τη θέση της πήρε η Αν Μπάξτερ. 

Η ταινία βασίζεται σε γαλλικό θεατρικό έργο του 1902 με τίτλο "Nos Deux Consciences". Ο Χίτσκοκ είδε το θεατρικό κατά τη δεκαετία του '30. Το σενάριο έγραψε ο Τζορτζ Ταμπόρι. 

Η ταινία γυρίστηκε εξ ολοκλήρου στο Κεμπέκ του Καναδά.
Subaru Lucra

Το Subaru Lucra είναι ένα πολυμορφικό αυτοκίνητο πόλης, που παράγεται από την ιαπωνική αυτοκινητοβιομηχανία Subaru (μέλος του ομίλου Subaru Corporation) από τον Απρίλιο του 2010 και διατίθεται αποκλειστικά στην Ιαπωνία, άρα κατά συνέπεια κατασκευάζεται μόνο σε δεξιοτίμονη έκδοση.
Τράπεζα του Ισραήλ

Η Τράπεζα του Ισραήλ (εβραϊκά: בנק ישראל) είναι η κεντρική τράπεζα του Ισραήλ. Έχει έδρα στην Ιερουσαλήμ και ένα υποκατάστημα στο Τελ Αβίβ. Διοικητής της κεντρικής τράπεζας είναι ο Καρνίτ Φλουγκ.
Ερμής ο Λόγιος

Με τον τίτλο Ερμής ο Λόγιος ή Λόγιος Ερμής ήταν γνωστό το δεκαπενθήμερο φιλολογικό περιοδικό στην ελληνική γλώσσα που εκδιδόταν από το 1811 έως το 1821 στην ελληνική παροικία της Βιέννης, φέρνοντας κοντά τους Έλληνες λόγιους της διασποράς.Εμπνευστής του περιοδικού ήταν ο Αδαμάντιος Κοραής και πρώτος διευθυντής του περιοδικού ο Άνθιμος Γαζής. Θεωρείται ως το σημαντικότερο περιοδικό της περιόδου πριν την έναρξη της ελληνικής επανάστασης, με τους συνεισφέροντες στο περιοδικό να είναι σημαντικοί λόγιοι και διανοούμενοι της ελληνικής κοινότητας. Το περιοδικό είχε ως στόχο την επαφή και επικοινωνία των διανοουμένων εντός της Οθωμανικής Αυτοκρατορίας με αυτούς της Δυτικής Ευρώπης, καθώς και για να προετοιμάσει το πνευματικό υπόστρωμα για την εθνική εξέγερση των Ελλήνων.
Η γεωγραφική εξάπλωσή του σε σχέση με τα δεδομένα της εποχής του ήταν εντυπωσιακή επειδή κυκλοφορούσε σε πάνω από σαράντα ελληνικές κι ευρωπαϊκές πόλεις.
Η κυκλοφορία του άρχισε την 1η Ιανουαρίου 1811, και κατόπιν εκδίδονταν -με μια διακοπή το 1815- έως την 1η Μαΐου 1821. Μετά τον Άνθιμο Γαζή, διευθυντές του περιοδικού έγιναν ο Θεόκλητος Φαρμακίδης και αργότερα ο Κωνσταντίνος Κοκκινάκης.
Τογκολάνδη

thumb|right|Χάρτης της Τογκολάνδης το 1905 
thumb|right|Σχεδιαζόμενο εθνόσημο, δεν υιοθετήθηκε πριν την έκρηξη του Α' Π. Π.
Η Τογκολάνδη () ήταν ένα γερμανικό προτεκτοράτο της Δυτικής Αφρικής από το 1884 έως το 1914, που περιλάμβανε το σημερινό Τόγκο και τμήμα της Γκάνα.

Ο Γερμανός εξερευνητής, ιατρός, αυτοκρατορικός πρόξενος και επίτροπος της Δυτικής Αφρικής Γουσταύος Νάχτιγκαλ έκανε την αρχή για τον αποικισμό της περιοχής. Από τη βάση του στο ισπανικό νησί Φερνάντο Που ταξίδεψε εκτενώς στο ηπειρωτικό έδαφος της Αφρικής. Στις 5 Ιουλίου 1884 οι Γερμανοί υπέγραψαν συνθήκη με τον τοπικό επικεφαλής, να γίνει η περιοχή γερμανικό προτεκτοράτο, κατά μήκος της ακτής Σλάβε. Με την μικρή κανονιοφόρο SMS Möwe αγκυροβολημένη, η Γερμανική σημαία υψώνεται στο έδαφος της Τογκολάνδης και για πρώτη φορά στην αφρικανική ήπειρο. Ο πρόξενος Ερρίκος Λούντινγκ Λάνταντ διορίστηκε ως πρώτος Επίτροπος του προτεκτοράτου.
Χώρα των Βάσκων

:"Δεν πρέπει να συγχέεται με τα ομώνυμα συστατικά της μέρη. Για την ισπανική περιφέρεια, δείτε Αυτόνομη Κοινότητα της Χώρας των Βάσκων"

Η Χώρα των Βάσκων (βασκικά: "Euskal Herria", συχνά απαντώμενη ως "eskual herria", ή αλλιώς η χώρα της βασκικής γλώσσας, της "euskara"), είναι μια περιοχή βασκικής παράδοσης, πολιτισμού και ιστορίας η οποία εκτείνεται στις περιοχές όπου είναι παρών το βασκικό έθνος, δηλαδή, εκτείνεται από τον Έβρο ως το Αντούρ, μεταξύ της Γαλλίας και της Ισπανίας, ενώ τοποθετείται στο δυτικό άκρο της οροσειράς των Πυρηναίων και βρέχεται από τον κόλπο της Γασκώνης.

Είναι δύσκολο να προσδιοριστεί με ακρίβεια η έκταση της "Euskal Herria", της οποίας τα διοικητικά σύνορα δεν συμπίπτουν πάντα με τα εθνικά και πολιτισμικά σύνορα. Σύμφωνα με την Ακαδημία της Βασκικής Γλώσσας, πρόκειται για τα βασκικά εδάφη που καταγράφηκαν το 1643 από τον συγγραφέα Ατσουλάρ στην εισαγωγή του βιβλίου του "«Gero»", δηλαδή τις επτά βασκικές παραδοσιακές επαρχίες (Zazpiak Bat) : το Λαμπούρ, την Σουλ, την Κάτω Ναβάρρα, τη Ναβάρρα, την Βασκωνία, την Άλαβα και την Χιπούθκοα.

Με βάση τον ορισμό αυτό, η "Euskal Herria" καλύπτει έκταση της τάξεως των 20.500 τ.χλμ. και μετρά 3 εκατομμύρια κατοίκους πληθυσμό, οι οποίοι είναι μοιρασμένοι σε τρεις ξεχωριστές μεταξύ τους πολιτικές οντότητες: δύο ισπανικές αυτόνομες κοινότητες, την Αυτόνομη Κοινότητα της Χώρας των Βάσκων (οι οποία περιλαμβάνει τις τρεις επαρχίες, Άλαβα, Χιπούθκοα και Μπιθκάια, που αντιστοιχούν σε ποσοστό 35 % επί της συνολικής εδαφικής έκτασης και 72 % επί του συνολικού πληθυσμού), και την Ναβάρρα (ποσοστό μεγαλύτερο του 50 % επί της συνολικής εδαφικής έκτασης και 19 % επί του συνολικού πληθυσμού), καθώς και ένα τμήμα του γαλλικού νομού των Ατλαντικών Πυρηναίων : την Γαλλική Χώρα των Βάσκων (το Λαμπούρ, την Κάτω Ναβάρρα και την Σουλ αντιστοιχούν σε ποσοστό 15 % επί της συνολικής εδαφικής έκτασης και 9 % επί του συνολικού πληθυσμού).
1-πεντίνιο

Το 1-πεντίνιο (αγγλικά: "1-pentyne") είναι οργανική χημική ένωση, που περιέχει άνθρακα και υδρογόνο, με μοριακό τύπο C5H8 και ημισυντακτικό τύπο CH3CH2CH2C≡CH. Ανήκει στην ομόλογη σειρά των αλκινίων.

Το χημικά καθαρό 1-πεντίνιο, στις «κανονικές συνθήκες περιβάλλοντος», δηλαδή σε θερμοκρασία 25 °C και υπό πίεση 1 atm, είναι εξαιρετικά εύφλεκτο υγρό.
Αστεροσκοπείο του Χάρβαρντ

Το Αστεροσκοπείο του Χάρβαρντ (σήμερα "Harvard College Observatory", "HCO") είναι ένα ίδρυμα που διαχειρίζεται ένα συγκρότημα κτηρίων και πολλά όργανα για αστρονομικές έρευνες, το οποίο διαχειρίζεται από το τμήμα Αστρονομίας του Πανεπιστημίου του Χάρβαντ. Βρίσκεται στο Κέιμπριτζ της Μασαχουσέτης στις ΗΠΑ (προάστιο της Βοστώνης) και ιδρύθηκε το 1839.

Το Αστεροσκοπείο στεγάζει περίπου 500.000 αστρονομικές φωτογραφικές πλάκες που λήφθηκαν από τα μέσα του 1880 ως το 1989. Αυτά τα 100 χρόνια κάλυψης αποτελούν μια μοναδική πηγή πληροφοριών για τη μελέτη των διακυμάνσεων στο Σύμπαν. Ένα έργο βρίσκεται σε εξέλιξη για την ψηφιακή σάρωση και αρχειοθέτηση αυτών των πλακών σε φωτογραφίες.
Πρώτη Απογοήτευση

Η ταινία Πρώτη Απογοήτευση (Πρωτότυπος τίτλος The Fallen Idol) είναι θρίλερ μυστηρίου παραγωγής 1948 σε σκηνοθεσία Κάρολ Ριντ βασισμένη στο διήγημα του Γκράχαμ Γκρην "The Basement Room". Η ταινία που έχει ως πρωταγωνιστές τους Ραλφ Ρίτσαρντσον, Μπόμπι Χένρι και Μισέλ Μοργκάν προτάθηκε για Όσκαρ Σκηνοθεσίας και Διασκευής Σεναρίου και βραβεύτηκε με βραβείο BAFTA Καλύτερης Ταινίας το 1948.
Σακίλ Ο'Νιλ

Ο Σακίλ Ο'Νιλ (αγγλικά: "Shaquille Rashaun O'Neal", γεννήθηκε 6 Μαρτίου 1972) είναι Αμερικανός πρώην επαγγελματίας διεθνής καλαθοσφαιριστής, πρώην ράπερ και νυν αναλυτής σε τηλεοπτικό πρόγραμμα. Έχει ύψος 2,16 μέτρα και αγωνιζόταν ως σέντερ, θεωρούμενος ως ένας από τους καλύτερους στη θέση του όλων των εποχών.

Μετά την καριέρα του στο Πανεπιστήμιο της Λουιζιάνα, ο Ο'Νιλ επιλέχθηκε από τους Ορλάντο Μάτζικ στην πρώτη γενική επιλογή στο ντραφτ του ΝΒΑ το 1992. Γρήγορα έγινε ένας από τους κορυφαίους σέντερ στο πρωτάθλημα, κερδίζοντας το βραβείο "Rookie of the Year" τη σεζόν 1992-93 και αργότερα οδηγώντας την ομάδα του στους τελικούς του NBA το 1995. Μετά από τέσσερα χρόνια με τους Μάτζικ, υπέγραψε ως ελεύθερος παίκτης με τους Λος Άντζελες Λέικερς το 1996. Κέρδισε τρία συνεχόμενα πρωταθλήματα το 2000, 2001, και το 2002. Μέτα από κόντρα του με τον Κόμπι Μπράιαντ, πωλήθηκε στους Μαϊάμι Χιτ το 2004, και το τέταρτο πρωτάθλημα NBA ακολούθησε το 2006. Στα μέσα της σεζόν 2007-08 πήρε μεταγραφή στους Φοίνιξ Σανς. Μετά από ενάμιση έτος με τους Σανς, την σεζόν 2009-10 έγινε παίκτης των Κλίβελαντ Καβαλίερς. Ο Ο'Νιλ έπαιξε για τους Μπόστον Σέλτικς τη σεζόν 2010-11 πριν από την αποχώρησή του το 2011.

Προσωπικά βραβεία που έχει κερδίσει περιλαμβάνουν το βραβείο MVP το 1999-2000, το NBA Rookie της Χρονιάς το 1992-93, 15 εμφανίσεις στο All-Star game, τρία All-Star Game βραβεία MVP, τρεις φορές MVP τελικών, δύο φορές πρώτος σκόρερ ΝΒΑ, 14 φορές στην καλύτερη ομάδα, και τρεις φορές στη καλύτερη αμυντική ομάδα. Είναι ένας από τους τρεις παίκτες που έχουν κερδίσει το βραβείο NBA MVP, All-Star Game MVP και MVP τελικών την ίδια χρονιά (2000), οι άλλοι παίκτες είναι Γουίλις Ριντ το 1970 και ο Μάικλ Τζόρνταν το 1996 και το 1998. Κατατάσσεται 6ος σκόρερ όλων των εποχών, 5ος σε δίποντα, 13ος σε ριμπάουντ και 7ος στα κοψίματα. Με βάρος 147 έως και 179 κιλά από το μέσο της καριέρας του ήταν ένας από τους βαρύτερους παίκτες που έχουν παίξει ποτέ στο ΝΒΑ.

Εκτός από την καριέρα του στο μπάσκετ, έχει κυκλοφορήσει τέσσερα άλμπουμ ραπ, με το πρώτο "Shaq Diesel" να γίνεται πλατινένιο. Έχει εμφανιστεί σε πολλές ταινίες και έχει πρωταγωνιστήσει και σε δικά του ριάλιτι σόου.
Locnville

Οι Locnville είναι ένα μουσικό δίδυμο electro hop μουσικής από τη Νότια Αφρική. Τα πανομοιότυπα δίδυμα αδέλφια, Andrew και Brian Chaplin, σχημάτισαν τους Locnville στο Κέιπ Τάουν, Νότια Αφρική, το 2009. Τα δίδυμα είναι τραγουδιστές-στιχουργοί, παραγωγοί τραγουδιών και μουσικοί, εκτός απ' ό,τι είναι και κιθαρίστες, ντράμερ και επιχειρηματίες επιχειρήσεων.

Το ντεμπούτο στούντιο άλμπουμ τους με τίτλο "Sun In My Pocket" κυκλοφόρησε στη Νότια Αφρική τον Φεβρουάριο του 2010 και κατάφερε να γίνει μεγάλη επιτυχία, ανεβαίνοντας στην κορυφή του RISA South African Albums Chart και αργότερα κερδίζοντας το βραβείο για “καλύτερο πρωτοεμφανιζόμενο” (best newcomer) στα MK Awards του 2010.

Το δεύτερο στούντιο άλμπουμ τους με τίτλο "Running To Midnight" κυκλοφόρησε την 1η Ιουλίου 2011, περιλαμβάνοντας ενα μουσικό βίντεο υψηλής ευκρίνειας για ένα από τα κομμάτια του άλμπουμ με τίτλο “Stars Above You”.

Τα δίδυμα έχουν συγγένεια με τον αποθανώντα Charlie Chaplin (ο παππούς τους ήταν πρώτος ξάδερφος του Τσάρλι Τσάπλιν).
Άλμπα Ιούλια

Η Άλμπα Ιούλια ( Γερμανικά "Karlsburg" ή "Carlsburg", πρώην "Weißenburg", Ουγγρικά "Gyulafehérvár", Λατινικά "Apulum", Οθωμανικά Τουρκικά "Erdel Belgradı" ή "Belgrad-ı Erdel")είναι πόλη της Ρουμανίας, που βρίσκεται στον Ποταμό Μούρες, πρωτεύουσα του Νομού Άλμπα, στην Τρανσυλβανία. Η πόλη έχει πληθυσμό 63.536 (2011). Η πόλη ήταν γνωστή στην αρχαιότητα ως Apulum. Από τον Υστερο Μεσαίωνα η Άλμπα Ιούλια είναι έδρα της Ρωμαιοκαθολικής Επισκοπής της Τρανσυλβανίας. Μεταξύ 1541 και 1690 ήταν πρωτεύουσα του Ανατολικού Ουγγρικού Βασιλείου και στη συνέχεια του Πριγκιπάτου της Τρανσυλβανίας. Η Άλμπα Ιούλια έχει ιστορική σημασία για τους Ρουμάνους, τους Ούγγρους και τους Σάξονες της Τρανσυλβανίας.

Η πόλη είναι αδελφοποιημένη με το Αίγιο.
Ισαάκ Αλμπένιθ

Ο Ισαάκ Αλμπένιθ ("Isaac Manuel Francisco Albéniz y Pascual", 29 Μαΐου 1860 - 18 Μαΐου 1909) ήταν Ισπανός πιανίστας και συνθέτης, περισσότερο γνωστός για τα έργα του για πιάνο, που βασίζονται σε ιδιώματα της φολκ μουσικής. Πολλές συνθέσεις του μεταγράφηκαν για κιθάρα.
Λουκ Σκαϊγουώκερ

Ο Λουκ Σκαϊγουώκερ είναι ένας φανταστικός χαρακτήρας και πρωταγωνιστής της σειράς ταινιών επιστημονικής φαντασίας του Τζορτζ Λούκας "Ο Πόλεμος των Άστρων". Τον υποδύεται ο ηθοποιός Μαρκ Χάμιλ.

Παρουσιάζεται για πρώτη φορά στο "Επεισόδιο IV - Μια Νέα Ελπίδα", στο οποίο αναγκάζεται να εγκαταλείψει το σπίτι του και να γίνει μαθητής του δασκάλου Τζεντάι Όμπι-Ουάν Κενόμπι. Σύντομα γίνεται μια σημαντική μορφή της Επαναστατικής Συμμαχίας, στον αγώνα της εναντίον της Γαλαξιακής Αυτοκρατορίας. Είναι γιος του Τζεντάι Άνακιν Σκαϊγουώκερ, ο οποίος στην πορεία αποκαλύπτεται πως είναι το alter ego του Νταρθ Βέιντερ, Σκοτεινού Άρχοντα των Σιθ που στο παρελθόν στράφηκε στη σκοτεινή πλευρά της Δύναμης και πολεμάει τους Επαναστάτες. Είναι επίσης δίδυμος με την πριγκίπισσα Λέια Οργκάνα του πλανήτη Άλντερααν, θετή κόρη του Γερουσιαστή Μπέιλ Οργκάνα που είναι μία από τους ηγέτες της Επανάστασης.
Ιριδοειδή

Τα Ιριδοειδή ή Ιριδίδες (Iridaceae) είναι μια οικογένεια που υπάγεται στην τάξη των Λειριωδών (Liliales) και περιλαμβάνει περίπου 60 γένη με 800 είδη που φύονται σε εύκρατες και τροπικές περιοχές διαιρείται σε τρεις υποοικογένειες: Τα Κροκοειδή (Crocoideae), τα Ιριδοειδή (Iridoideae) και τα Ιξιοειδή (Ixioideae).

Είναι πόες πολυετείς με βολβούς, βολβοκονδύλους ή ριζώματα και φύλλα συνήθως μακριά, ξιφοειδή ή γραμμοειδή. Έχουν άνθη μονήρη ή τοποθετημένα σε ταξιανθίες, τριμερή, ακτινόμορφα ή ζυγόμορφα. Στην οικογένεια των Ιριδοειδών ανήκουν οι γλαδίολοι, οι φρέζιες κ.α.
ΦΚ Φελγκέιρας

Η ΦΚ Φελγκέιρας ήταν μια πορτογαλική, ποδοσφαιρική ομάδα από την πόλη Φελγκέιρας. Η ομάδα ιδρύθηκε στις 16 Αυγούστου 1936. Διαλύθηκε στα τέλη του 2005 λόγω οικονομικών προβλημάτων. Η ομάδα αγωνιζόταν στο Estádio Dr. Machado de Matos από την δεκαετία του 1930. Ο ποδοσφαιριστής της Εθνικής Πορτογαλίας Φερνάντο Μέιρα είναι ένας από τους διάσημους ποδοσφαιριστές που έχουν αγωνιστεί με την ομάδα. 

Την περίοδο 1995-96 συμμετείχε στην Πριμέιρα Λίγκα. αλλά τερμάτησε στη 16η θέση και διαβαθμίστηκε. Από τότε η ομάδα υπέφερε από προβλήματα με αποτέλεσμα να υποβιβαστεί σε μικρότερες κατηγορίας και στο τέλος να διαλυθεί. Μια νέα ομάδα, η ΦΚ Φελγκέιρας 1932 δημιουργήθηκε το 2006 και πέτυχε τον προβιβασμό της στην Portuguese Third Division την περίοδο 2011-12.
Σπόρτινγκ Λισαβόνας Β

Η Σπόρτινγκ Λισαβόνας Β είναι μια πορτογαλική, ποδοσφαιρική ομάδα. Είναι η αναπληρωματική ομάδα της Σπόρτινγκ Λισαβόνας. Οι αναπληρωματικές ομάδες στην Πορτογαλία μπορούν να συμμετάσχουν κανονικά στα πρωταθλήματα της χώρας, όπως οι κύριες ομάδες. Ωστόσο, δεν μπορούν να αγωνιστούν στην ίδια κατηγορία με την κύρια ομάδα και έτσι απαγορεύται στην ομάδα να προβιβαστεί στην Πριμέιρα Λίγκα ούτε να συμμετάσχει στο Κύπελλο Πορτογαλίας (ποδόσφαιρο ανδρών) και στο Taça da Liga. Έδρα της ομάδας είναι το Complexo Desportivo de Rio Maior, χωρητικότητας 12000 θεατών.

Η Σπόρτινγκ Λισαβόνας είχε Β ομάδα μέχρι τη σεζόν 2003-04. Επαναλειτούργησε την περίοδο 2012-13, όταν εφαρμόστηκαν νέοι κανόνες για τις αναπληρωματικές ομάδες. Μαζί με άλλες 5 αναπληρωματικές ομάδες που επαναδημιουργήθηκαν την ίδια περίοδο, τοποθετήθηκαν στη Σεγκούντα Λίγκα.
ΚΝ Άβες

Η ΚΝ Άβες είναι πορτογαλική ποδοσφαιρική ομάδα. Η ομάδα ιδρύθηκε στις 12 Νοεμβρίου 1930. Έδρα της ομάδας είναι το Estádio do Clube Desportivo das Aves, χωρητικότητας 8560 θεατών. Συμμετέχει στη Σεγκούντα Λίγκα. Έχει 3 συμμετοχές στη Πριμέιρα Λίγκα, με τελευταία την περίοδο 2006-07.
Ράθινγκ ντε Φερόλ

Η Ράθινγκ ντε Φερόλ είναι μια ισπανική, ποδοσφαιρική ομάδα από την πόλη Φερόλ, Γαλικία. Ιδρύθηκε το 1919. Συμμετέχει στη
Σεγούντα Ντιβιζιόν Β'. Έδρα της ομάδας είναι το "Εστάδιο δε λα Μαλάτα", χωρητικότητας 12043 θεατών. Χρώματα της ομάδας είναι πράσινες φανέλες και άσπρα παντελονάκια. Η ομάδα μετράει 34 συμμετοχές στη Σεγούντα Ντιβιζιόν, 20 στη Σεγούντα Ντιβιζιόν Β' και 26 στη Τερθέρα Ντιβιζιόν.
Σεκοϊάδενδρο το γιγαντιαίο

Το Σεκοϊάδενδρο το γιγαντιαίο ("Sequoiadendron giganteum"), γνωστό και ως γιγαντιαία Σεκόια ("Giant Sequoia") ή Ουελλιγκτόνια ("Wellingtonia"), είναι μεγάλο αειθαλές κωνοφόρο δέντρο, μοναδικό ζων είδος του μονοτυπικού γένους Σεκοϊάδενδρον ("Sequoiadendron"), και, μαζί με την Σεκόια την αειθαλή ("Sequoia sempervirens") και την Μετασεκόια την γλυπτοστροβοειδή ("Metasequoia glyptostroboides"), ένα από τα τρία είδη κωνοφόρων που ταξινομούνται στην υποοικογένεια των Σεκοϊομόρφων ("Sequoioidae", γνωστά και ως "redwoods" στα αγγλικά) της οικογένειας των Κυπαρισσοειδών ("Cupressaceae").
Τύχη

Τύχη είναι η υποτιθέμενη «δύναμη» που αποδίδεται σε έμψυχα ή άψυχα αντικείμενα και η οποία είναι σε θέση να επηρεάσει, πέρα από τον έλεγχο του ανθρώπου και τους φυσικούς νόμους του σύμπαντος, γεγονότα και καταστάσεις ώστε να έχουν θετική κατάληξη. Στην αρχαιότητα η τύχη ήταν θεά, κόρη του Ερμή και της Αφροδίτης, και λατρευόταν από τους αρχαίους έλληνες ως προστάτιδα των πόλεων. Η αντίστοιχη ρωμαϊκή θεότητα ονομαζόταν Φορτούνα. 

Η αντίθετη έννοια της τύχης, είναι η ατυχία. Ετυμολογικά, πλην της ατυχίας, προκύπτει και μία σειρά λέξεων, όπως ευτυχία, δυστυχία, ατύχημα, δυστύχημα, τυχοδιώκτης, το επίρρημα τυχόν κλπ.
Δήμος Ελευσίνας

Ο Δήμος Ελευσίνας είναι δήμος της Περιφέρειας Αττικής που συστάθηκε με το σχέδιο Καλλικράτης από την συνένωση του προϋπάρχοντος δήμου Ελευσίνας και της κοινότητας Μαγούλας. Η έκτασή του νέου δήμου είναι 36,589 τ.χλμ και ο πληθυσμός του 29.902 κάτοικοι σύμφωνα με την απογραφή του 2011. Έδρα του δήμου είναι η Ελευσίνα
Κυβέρνηση Χαρίλαου Τρικούπη 1893

Η Κυβέρνηση Χαρίλαου Τρικούπη 1893 (Οκτώβριος 1893 – Ιανουάριος 1895) ήταν η 7η και τελευταία κυβέρνηση του Χαρίλαου Τρικούπη στις αρχές της οποίας, επισημοποιήθηκε η πτώχευση της χώρας, με την ομιλία του πρωθυπουργού στην Βουλή, στις 10 Δεκεμβρίου 1893, με την γνωστή φράση "«δυστυχώς, επτωχεύσαμεν»"!

Μετά την αναγγελία της πτώχευσης του κράτους, ο Τρικούπης -αφού ακύρωσε το δάνειο των 100.000.000 δρχ. που είχε πάρει η προηγούμενη κυβέρνηση ως "μη σύμφωνο με την ελληνική νομοθεσία", προχώρησε σε περικοπή της αξίας των ομολογιών του Ελληνικού κράτους, κατά 70%. Συγκεκριμένα, το ελληνικό κράτος θα πλήρωνε -σε χρυσό- μόνο το 30% της αξίας των τοκομεριδίων που είχαν στα χέρια τους οι ομολογιούχοι. Αυτό το μέτρο, φυσικά προκάλεσε θύελλα αντιδράσεων, στις ξένες χρηματαγορές, που είδαν να μηδενίζεται ουσιαστικά η αξία των τίτλων που κρατούσαν στα χέρια τους. Οι αντιδράσεις ήταν εντονότερες στη Γερμανία, όπου υπήρχαν και οι πιο πολλοί κάτοχοι ομολογιών. Οι ομολογιούχοι συνασπίστηκαν σε κομιτάτα, και ήρθαν σε επανειλημμένες διαβουλεύσεις με τον Χαρίλαο Τρικούπη, προκειμένου να βελτιώσουν την κατάσταση υπέρ τους, αλλά λύση δεν βρέθηκε, γιατί ο Τρικούπης παρέμεινε αμετάπειστος. 

Η αντιπολίτευση είχε αποδυθεί σε αντι-τρικουπικό αγώνα, με αποτέλεσμα να συσπειρωθεί εναντίον του Τρικούπη όλος ο πολιτικός αλλά και επιχειρηματικός κόσμος της χώρας, ο Ανδρέας Συγγρός ήταν από τους φανατικούς αντι- τρικουπικούς - και να επηρεαστεί ο λαός που άρχισε να διαδηλώνει εναντίον της κυβέρνησης. Συν τω χρόνω, και με την οικονομική ζωή της Ελλάδας να βρίσκεται σε ύφεση, οι διαδηλώσεις και τα συλλαλητήρια γίνονταν και συχνότερα και πιο επιθετικά. Σε ένα από αυτά, στο συλλαλητήριο που οργανώθηκε στις 8 Ιανουαρίου 1895 στο Πεδίο του Άρεως, για να διαμαρτυρηθούν ενάντια στο νομοσχέδιο της κυβέρνησης για την απαγόρευση των εξώσεων ενοικιαστών ακινήτων , οργανώθηκε αντι-συλλαλητήριο από οπαδούς του Τρικούπη και οι δυο διαδηλώσεις συγκρούστηκαν μεταξύ τους. Τα επεισόδια δεν πήραν γενικευμένη μορφή, γιατί η παρουσία του Διαδόχου Κωνσταντίνου, ηρέμησε τα πνεύματα, προκάλεσε όμως, σύγκρουση ανάμεσα στο Στέμμα και την κυβέρνηση, η οποία και παραιτήθηκε αμέσως.

Στις εκλογές που θα γίνουν, στις 16 Απριλίου του 1895, το κόμμα του Τρικούπη θα ηττηθεί κατά κράτος, ενώ ο ίδιος -με διαφορά 3 μόνο ψήφων - δεν θα καταφέρει να εκλεγεί βουλευτής. Ο Τρικούπης αναχώρησε για Κάννες, όπου και πέθανε ένα χρόνο μετά.
Γλυκιά μου Σαμπρίνα

Η ταινία Γλυκιά μου Σαμπρίνα (Πρωτότυπος Τίτλος Sabrina) είναι ρομαντική κομεντί παραγωγής 1954 σκηνοθεσίας Μπίλι Γουάιλντερ με πρωταγωνιστές τους Όντρεϊ Χέπμπορν, Χάμφρεϊ Μπόγκαρτ και Γουίλιαμ Χόλντεν. Πρόκειται για την τελευταία συνεργασία του σκηνοθέτη με την εταιρία Paramount μετά από δώδεκα χρόνια συνεργασίας.
Ο Βασιλιάς κι Εγώ

Ο Βασιλιάς κι Εγώ (Αγγλ. The King And I) είναι ταινία μιούζικαλ παραγωγής 1956 σκηνοθεσίας Γουολτερ Λανγκ με πρωταγωνιστές τους Γιουλ Μπρίνερ και Ντέμπορα Κερ. Η ταινία είναι βασισμένη στο ομώνυμο θεατρικό των Ρότζερς και Χάμερσταϊν, το οποίο με τη σειρά του βασίστηκε στο μυθιστόρημα της Μάργκαρετ Λάντον "Anna And The King Of Siam" και η κινηματογραφική διασκευή έγινε από τον Έρνεστ Λέμαν. Η υπόθεση της ταινίας πραγματεύεται την πραγματική ιστορία της Άννα Λάιονοουενς, η οποία στις αρχές του 1860 βρέθηκε στο Σιαμ με το γιο της για να διδάξει αγγλικά στα παιδιά του βασιλιά Μονγκούτ. Παρόλα αυτά ένας σύγχρονος βιογράφος της Λάιονοουενς αποκάλυψε ότι κάποια από τα γεγονότα στην αυτοβιογραφία της ήταν ανακριβή.
Πάκο ντε Λουθία

Ο Πάκο ντε Λουθία ("Paco de Lucía", 21 Δεκεμβρίου 1947 — 25 Φεβρουαρίου 2014) ήταν Ισπανός αριστοτέχνης του φλαμένκο, κιθαρίστας και συνθέτης. Θεωρείται ως ένας από τους καλύτερους κιθαρίστες παγκοσμίως και ως ο καλύτερος κιθαρίστας στο είδος του φλαμένκο. Είχε αξιοσημείωτη δεξιοτεχνία και δύναμη στο δεξί χέρι και μπορούσε να εκτελεί εξαιρετικά γρήγορα και "καθαρά" "picados".
Διαστημικό τηλεσκόπιο Χαμπλ

Το Διαστημικό τηλεσκόπιο Χαμπλ ("Hubble Space Telescope", "HST") είναι τηλεσκόπιο το οποίο βρίσκεται σε τροχιά γύρω από τη Γη. 
Τέθηκε σε τροχιά από το αμερικανικό Διαστημικό Λεωφορείο Ντισκάβερι τον Απρίλιο του 1990 και έχει πάρει το όνομά του από τον Αμερικανό αστρονόμο Έντγουιν Χαμπλ. Αν και δεν ήταν το πρώτο διαστημικό τηλεσκόπιο, ήταν ένα από τα πιο ευέλικτα και έδωσε σημαντικά αποτελέσματα με εικόνες που δεν ήταν εφικτό να ληφθούν από τα επίγεια τηλεσκόπια. Το Χαμπλ αναμένεται να ολοκληρώσει την αποστολή του μέσα στο 2020. Το τηλεσκόπιο, είναι προϊόν της συνεργασίας ΝΑΣΑ και ΕΣΑ. Αναπτύχθηκε στα πλαίσια του προγράμματος μεγάλων παρατηρητηρίων, μαζί με το τηλεσκόπιο ακτίνων γ Κόμπτον, το παρατηρητήριο ακτίνων Χ Τσάντρα και το Διαστημικό Τηλεσκόπιο Σπίτζερ.
Εθνική Αλβανίας U19 (ποδόσφαιρο ανδρών)

Η Εθνική Αλβανίας U19 (ποδόσφαιρο ανδρών) είναι η εθνική ποδοσφαιρική ομάδα κάτω των 19 ετών της Αλβανίας και η οποία ελέγχεται από την Αλβανική Ομοσπονδία Ποδοσφαίρου. Η ομάδα συμμετέχει στο Ευρωπαϊκό πρωτάθλημα ποδοσφαίρου U19.
Chevrolet Corvette C5

Η πέμπτη γενιά της Chevrolet Corvette, γνωστή ως Chevrolet Corvette C5, παρουσιάστηκε επίσημα στις αρχές του 1996, όταν και κατασκευάστηκαν τα πρώτα δοκιμαστικά αντίτυπα, αν και αρχικά επρόκειτο να μπει στην παραγωγή μέσα στο 1993, αλλά η εισαγωγή της αναβλήθηκε επανειλημμένα λόγω σοβαρών οικονομικών προβλημάτων της μητρικής General Motors. Η μαζική παραγωγή της, τελικώς, ξεκίνησε με κάποια ακόμα καθυστέρηση, στις 1 Οκτωβρίου 1996, και χρειάστηκαν 3 ακόμα μήνες για να φτάσει στην αγορά, μολονότι τους πρώτους 2 μήνες του 1997 διατέθηκε μόνο σε ειδικά επιλεγμένες αντιπροσωπείες μεγάλου όγκου πωλήσεων. Τελικώς, λανσαρίστηκε επίσημα και μαζικά σε όλες τις πολιτείες των ΗΠΑ στις 7 Μαρτίου 1997. Διατηρήθηκε στην παραγωγή έως τις 2 Ιουλίου 2004 και αντικαταστάθηκε από την Chevrolet Corvette C6, η οποία είχε μπει στην παραγωγή ήδη από τον Ιούνιο του 2004. Συνολικά κατασκευάστηκαν 248.715 αντίτυπα της Corvette C5.
Σαρόγλειο Μέγαρο

thumb|right|250px|Αίθουσα τελετών
Το Σαρόγλειο Μέγαρο βρίσκεται επί των οδών Βασιλίσσης Σοφίας και Ρηγίλλης στην Αθήνα. Ανατολικά του κτηρίου βρίσκεται το Βυζαντινό και Χριστιανικό Μουσείο, βόρεια το Μουσείο Κυκλαδικής Tέχνης, και νότια συνορεύει με το περίφημο Λύκειο του Αριστοτέλη. Διώροφο Νεομπαρόκ κτήριο, χαρακτηριστικό δείγμα εκλεκτικισμού. Σχεδιάστηκε από τον αρχιτέκτονα Αλέξανδρο Νικολούδη και έχει εμβαδό 8.270 τετραγωνικά μέτρα. Η ονομασία του προήλθε από τον μεγάλο Εθνικό Ευεργέτη Αξιωματικό Πέτρο Σάρογλο. Στο εσωτερικό του μεγάρου στεγάζεται η Λέσχη Αξιωματικών Ενόπλων Δυνάμεων ("Λ.Α.Ε.Δ").
Ασυμβίβαστη Γενιά

Ασυμβίβαστη Γενιά (αγγλικά: "Dangerous Minds") είναι αμερικανική βιογραφική, δραματική ταινία παραγωγής 1995. Τη σκηνοθεσία ανέλαβε ο Τζον Ν. Σμιθ και την παραγωγή οι Ντον Σίμσον και Τζέρι Μπρουκχάιμερ. Το σενάριο έγραψε ο Ρόναλντ Μπας και είναι βασισμένο στην αυτοβιογραφία "My Posse Don't Do Homework" της πρώην πεζοναύτη ΛουΑν Τζόνσον, η οποία δέχτηκε μια θέση διδασκαλίας στο Λύκειο Κάρλμοντ στο Μπέλμοντ της Καλιφόρνια το 1989, όπου οι περισσότεροι μαθητές της ήταν Αφροαμερικανοί και ισπανικής καταγωγής. Πρωταγωνιστεί η Μισέλ Φάιφερ.

Η ταινία κυκλοφόρησε στους κινηματογράφους στις 11 Αυγούστου 1995. Έλαβε μικτά σχόλια από τους κριτικούς αλλά αποδείχτηκε εισπρακτική επιτυχία αποφέροντας 179,5 εκατομμύρια δολάρια. Η επιτυχία της ταινίας οδήγησε στη δημιουργία μιας τηλεοπτικής σειράς.
Γουίλις Γιουτζίν Λαμπ

Ο Γουίλις Γιουτζίν Λαμπ ("Willis Eugene Lamb Jr.", 12 Ιουλίου 1913 − 15 Μαΐου 2008) ήταν Αμερικανός φυσικός, ο οποίος μαζί με τον Πόλυκαρπ Κους κέρδισε το βραβείο Νόμπελ Φυσικής το 1955 «για ανακαλύψεις σχετικά με τη λεπτή υφή του φάσματος του υδρογόνου».

Ο Λαμπ γεννήθηκε στο Λος Άντζελες των Ηνωμένων Πολιτειών Αμερικής και πήγε στο Λύκειο του Λος Άντζελες. Πήρε πτυχίο χημείας από το Πανεπιστήμιο Μπέρκλεϋ το 1934. Για τη θεωρητική εργασία του πάνω στη σκέδαση ηλεκτρονίων υπό τον Ρόμπερτ Οπενχάιμερ πήρε το το διδακτορικό του στη φυσική το 1934. Επειδή η υπολογιστικές μηχανές της εποχής δεν ήταν πολύ εξελιγμένες στην έρευνα δεν βρήκε το φαινόμενο Mössbauer το οποίο ανακαλύφθηκε 19 χρόνια αργότερα από τον Ρούντολφ Μέσμπαουερ. Ο Λαμπ ήταν διδάκτορας της φυσικής στο Πανεπιστήμιο της Οξφόρδης από το 1956 μέχρι το 1962 και επίσης δίδαξε στο Γέιλ, στο Κολούμπια στο Στάνφορντ και στο Πανεπιστήμιο της Αριζόνα. Το 1963 εκλέχθηκε μέλος της Αμερικανικής Ακαδημίας.

Ο Λαμπ νυμφεύθηκε την πρώτη σύζυγό του Ursula Schaefer το 1939. Το 1996 νυμφεύθηκε τη φυσικό Bruria Kaufman, με την οποία αργότερα χώρισαν. Το 2008 νυμφεύθηκε την Elsie Wattson.

Ο Λαμπ πέθανε στις 15 Μαΐου του 2008, σε ηλικία 94 ετών.
Διακοπές στη Ρώμη

Η ταινία Διακοπές στη Ρώμη (Πρωτότυπος Τίτλος Roman Holiday) είναι ρομαντική κομεντί παραγωγής 1953, σε σκηνοθεσία Γουίλιαμ Γουάιλερ. Πρωταγωνιστες της ταινίας είναι o Γκρέγκορι Πεκ, η Όντρεϊ Χέπμπορν κι ο Έντι Άλμπερτ. Η ταινία έλαβε 10 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας και κέρδισε τρία. Η πρωτοεμφανιζόμενη Όντρεϊ Χέπμπορν βραβεύτηκε με Όσκαρ Α' Γυναικείου Ρόλου για την ερμηνεία της στην ταινία.

Το σενάριο της ταινίας έγραψε ο Τζον Ντάιτον, μαζί με τον εξόριστο από το Χόλιγουντ λόγω των αριστερών του πεποιθήσεων, Ντάλτον Τράμπο. Ο Τράμπο που βρισκόταν στη Μαύρη Λίστα του Χόλυγουντ δεν πιστώθηκε τη συγγραφή του σεναρίου, για το οποίο χρησιμοποιήθηκε το όνομα του σεναριογράφου Ίαν ΜακΛίλαν Χάντερ. Το όνομα του Τράμπο, προστέθηκε στους τίτλους της έναρξης της ταινίας το 2003 με την κυκλοφορία της ταινίας σε DVD..

Η ταινία προβλήθηκε στο 14ο Διεθνές Φεστιβάλ Κινηματογράφου Βενετίας εκτός συναγωνισμού.

Κατά τη δεκαετία του '70 ο Γκρέγκορι Πεκ κι η Όντρεϊ Χέπμπορν προσεγγίστηκαν για τη δημιουργία σίκουελ της ταινίας, το οποίο δεν πραγματοποιήθηκε ποτέ. Ενώ το 1987 πραγματοποιήθηκε και επανεκτέλεση της ταινίας για τηλεοπτικούς σκοπούς με πρωταγωνιστές τους Τομ Κόντι και Κάθριν Όξενμπεργκ, η οποία είναι στην πραγματικότητα γόνος γαλαζοαίματης ευρωπαϊκής οικογένειας.
Όσκαρ Β΄ Ανδρικού Ρόλου

To Όσκαρ Β΄ Ανδρικού Ρόλου "(Academy Award for Best Supporting Actor)" είναι ένα από τα βραβεία Όσκαρ που απονέμονται ετησίως από την Αμερικανική Ακαδημία Κινηματογραφικών Τεχνών και Επιστημών. Το βραβείο απονέμεται προς αναγνώριση της εξαιρετικής ερμηνείας ενός ηθοποιού στο χώρο του κινηματογράφου. Αν και οι ηθοποιοί προτείνονται για αυτό το βραβείο από μέλη της Ακαδημίας που είναι και τα ίδια ηθοποιοί, οι νικητές επιλέγονται από όλα τα μέλη της Ακαδημίας.
Συνθήκη του Βουκουρεστίου (1812)

Η Συνθήκη του Βουκουρεστίου (1812) είναι η διμερής συνθήκη που συνομολογήθηκε με τη λήξη του Ρωσοτουρκικού πολέμου (1806-1812) μεταξύ της Οθωμανικής Αυτοκρατορίας αφενός, και της Ρωσικής Αυτοκρατορίας αφετέρου, η οποία και υπεγράφη στις 24 Μαΐου του 1812 στο Βουκουρέστι εξ ου και η ονομασία της.
Χριστίνα Γιαζιτζίδου

Η Χριστίνα Γιαζιτζίδου (Καστοριά, 12 Οκτωβρίου 1989) είναι Ελληνίδα αθλήτρια της κωπηλασίας και χάλκινη Ολυμπιονίκης στους Ολυμπιακούς Αγώνες του 2012 στο Λονδίνο.
Μπουμερντές

Το Μπουμερντές (, καβυλιακά: Bumerdes, Bumardas ή Bomardas, πρώην "Rocher Noir") είναι η πρωτεύουσα της ομώνυμης επαρχίας της Αλγερίας. Βρίσκεται στη Μεσόγειο Θάλασσα. Σύμφωνα με την απογραφή του 2008 έχει 41.685 κατοίκους. 

Το Μπουμερντές είναι παραθαλάσσια πόλη η οποία βρίσκεται στα βόρεια της Αλγερίας περίπου 50 χλμ. ανατολικά του Αλγερίου και 50 χλμ δυτικά του Τιζί Ουζού. Κατά τη γαλλική κατοχή της Αλγερίας, η πόλη ονομαζόταν Ροσέ Νουάρ (), το οποίο στα γαλλικά σημαίνει "Μαύρος Βράχος". 

Στις 21 Μαΐου 2003, η περιοχή της βόρειας Αλγερίας χτυπήθηκε από σεισμό μεγέθους 6,8 μονάδων σεισμικής ροπής και με μέγιστη ένταση Μερκάλι X ("Ακραίος"). Περισσότεροι από 2.200 άνθρωποι σκοτώθηκαν, πάνω από 10.000 τραυματίστηκαν και ένα ήπιας κλίμακας τσουνάμι βύθισε σκάφη στις Βαλεαρίδες Νήσους. Η πόλη έγινε πρωτεύουσα της ομώνυμης επαρχίας, σύμφωνα με την διοικητική διαίρεση του 1984. 

Η πόλη είναι γνωστή ως επιστημονικό κέντρο, η οποία περιλαμβάνει πολλά εθνικά ιδρύματα και το Πανεπιστήμιο Μουχαμέντ Μπουγκερά. Η πόλη είναι επίσης γνωστή ως βιομηχανικό κέντρο μιας και περιλαμβάνει την έδρα της Sonatrach Exploration, της Εθνικής Εταιρείας Γεωφυσικής (ENAGEO) και του Κέντρου Έρευνας και Ανάπτυξης της Sonatrach.
Ο Τελευταίος των Μεγιστάνων

Ο Τελευταίος των Μεγιστάνων (αγγλικά: The Last Tycoon) είναι μια αμερικανική ρομαντική ταινία του 1976 σε σκηνοθεσία του Ελία Καζάν και παραγωγή από τον Σαμ Σπίγκελ, βασισμένη στην προσαρμογή του σεναρίου του Χάρολντ Πίντερ "The Last Tycoon" του Φράνσις Σκοτ Φιτζέραλντ. Πρωταγωνιστούν οι Ρόμπερτ Ντε Νίρο, Τόνι Κέρτις, Ρόμπερτ Μίτσαμ, Τζακ Νίκολσον, Ζαν Μορό και η Τερέζα Ράσελ.
Η ταινία ήταν η δεύτερη συνεργασία μεταξύ του Καζάν και του Σπίγκελ, οι οποίοι συνεργάστηκαν στενά για να κάνουν Το λιμάνι της αγωνίας. Ο Φιτζέραλντ βασίστηκε στον πρωταγωνιστή του μυθιστορήματος, Μονρόε Σταρ, στον παραγωγό ταινιών Έρβιν Θάλμπεργκ. Ο Σπίγκελ κάποτε είχε βραβευθεί με το τιμητικό Βραβείο Έρβιν Θάλμπεργκ.

Η ταινία δεν έλαβε την αποδοχή των κριτικών που έλαβε μεγάλο μέρος της προηγούμενης δουλειάς του Καζάν, αλλά ήταν υποψήφια για το βραβείο Όσκαρ Καλύτερης Καλλιτεχνικής Διεύθυνσης (Gene Callahan, Jack T. Collis και Jerry Wunderlich). Η ίδια η ιστορία ήταν το τελευταίο, ημιτελές μυθιστόρημα του Φιτζέραλντ, καθώς και η τελευταία ταινία που ο Καζάν σκηνοθέτησε, παρόλο που έζησε μέχρι το 2003.
Η Έξοδος από το εργοστάσιο Λυμιέρ

Η Έξοδος από το εργοστάσιο Λυμιέρ (Γαλλικά: "La Sortie de l'Usine Lumière à Lyon") είναι γαλλική ταινία του 1895 σε σκηνοθεσία και παραγωγή Λουί Λυμιέρ. Είναι η πρώτη από τις δέκα ταινίες που εμφανίστηκαν στην πρώτη δημόσια προβολή ταινιών με εισιτήριο στο Grand Café στο Παρίσι, στις 28 Δεκεμβρίου 1895. Η ταινία είναι ασπρόμαυρη, βουβή και έχει διάρκεια 46 δευτερολέπτων.

Οι ιστορικοί του κινηματογράφου συχνά την αναφέρουν ως την πρώτη πραγματική κινηματογραφική ταινία που έγινε ποτέ, αν και άλλοι ιστορικοί δίνουν προτεραιότητα στο έτος 1891, την ημερομηνία εμφάνισης των πρώτων ταινιών του Τόμας Έντισον, σε σκηνοθεσία του ηλεκτρολόγου μηχανικού Ουίλιαμ Ντίκσον ή στην ταινία "Roundhay Garden Scene" του Λουί Λε Πρενς του 1888 που προηγήθηκε κατά επτά χρόνια.

Ωστόσο, όλοι συμφωνούν για την ιστορική σημασία της ταινίας και τη θεμελιώδη αισθητική συμβολή του Λουί Λυμιέρ στη διαδικασία δημιουργίας «κινούμενων φωτογραφικών προβολών», όπως ονόμαζαν τις ταινίες τους οι αδελφοί Λυμιέρ.
Αυστριακό Ταχυδρομικό Ταμιευτήριο

μικρογραφία| Αυστριακό Ταχυδρομικό Ταμιευτήριο
Το κτίριο στο οποίο στεγάζεται το Αυστριακό Ταχυδρομικό Ταμιευτήριο (γερμανική γλώσσα: Österreichische Postsparkasse) είναι ένα γνωστό κτίριο της Βιέννης, το οποίο έχει σχεδιαστεί και ανεγερθεί από τον αρχιτέκτονα Ότο Βάγκνερ. Το κτίριο συγκαταλέγεται ανάμεσα στα σημαντικά έργα του βιεννέζικου ζετσεσιονισμού, ο οποίος αποτελεί ένα από τα παρακλάδια της Αρ Νουβό.

Το Αυστριακό Ταχυδρομικό Ταμιευτήριο ανεγέρθηκε μεταξύ των ετών 1904 και 1906 χρησιμοποιώντας εντελώς νέο οπλισμένο σκυρόδεμα και εγκαινιάστηκε στις 17 Δεκεμβρίου 1906. Μεταξύ 1910 και 1912, προστέθηκε στο κτίριο μια επέκταση.

Το κτίριο στεγάζει το κεντρική κατάστημα του πιστωτικού ιδρύματος "Österreichische Postsparkasse" (PSK, Αυστριακό Ταχυδρομικό Ταμιευτήριο), που παλιότερα ήταν γνωστό ως "kk" "Postsparcassen-Amt" (Αυτοκρατορικό-Βασιλικό Ταχυδρομικό Ταμιευτήριο). Βρίσκεται στην οδό Georg-Coch-Platz 2, στην περιοχή Innere Stadt, δίπλα στη λεωφόρο Ρίνγκστρασε.